**Nová generácia modelu Kia Niro na prvých záberoch**

* **Úplne nové Niro sa predstaví na autosalóne Seoul Mobility Show 2021**
* **Niro zdedilo výrazné dizajnové prvky z konceptu Habaniro z roku 2019**

Kia odhalila prvé obrázky svojho celkom nového Nira, ktoré je už neoddeliteľnou súčasťou ponuky ekologických vozidiel Kia.

Nové Niro, vytvorené v duchu novej dizajnovej filozofie “Zjednotenie protikladov”, ilustruje záväzok značky Kia k trvalej udržateľnosti. Inšpiruje sa svetom prírody, ktorý má trvalá udržateľnosť chrániť, reaguje na komplexné naroky spotrebiteľov presadzujúcich udržateľnosť a súčastne prichádza s dizajnom spájajúcim ekologockú úspornosť a potešenie z jazdy.

Exteriér nového Nira nadväzuje na odvážne dizajnové prvky koncepčného modelu Habaniro prezentovanom v roku 2019. Štýlový crossover stelesňuje charakter štúdie Habaniro s modernými prvkami karosérie v dvojfarebnom prevedení. Netradičná asymetrická prístrojová doska v interiéri kombinuje horizontálne a diagonálne tvary s odkazom na dizajnové stvárnenie “Zjednotenie protikladov” a napĺňa princíp “Joy for Reason” prostredníctvom praktickej a ekologockej konštrukcie.

Nové Niro bude odhalené na autosalóne Seoul Mobility Show, dňa 25. novembra 2021

o 11:30 kórejského času.

- Koniec -